  Z A P I S N I K

43. sjednice Vijeća Mjesnog odbora Petruševec, 
održane 27. studenoga 2024., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
5. Luka Bojev
Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 42. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 42. sjednice.  
Na prijedlog predsjednika i provedenog glasovanja Vijeće jednoglasno utvrđuje

D N E V N I     R  E D

1. Donošenje Financijskog plana Mjesnog odbora Petruševec za 2025.
2. Donošenje Plana malih komunalnih akcija Mjesnog odbora Petruševec za 2025.
3. Sportsko rekreativno društvo Petruševec-Žitnjak – zamolba za donacijom za Dane Sv. Vida.
4. Aktualna komunalna problematika.
5. Razno: izvješća, pitanja i prijedlozi.


Ad 1.) Donošenje Financijskog plana Mjesnog odbora Petruševec za 2025.

Predsjednik napominje da su članovi Vijeća primili prijedlog Financijskog plana Mjesnog odbora Petruševec za 2025. uz poziv za sjednicu. 
Otvara raspravu.
Nakon kratke rasprave Vijeće jednoglasno donosi 

FINANCIJSKI PLAN
Mjesnog Odbora Petruševec
za 2025.

Članak 1.
Financijski plan Mjesnog odbora Petruševec za 2025. (dalje u tekstu: Plan) sastoji se od:

PRIHODA:									66.560,00 €
RASHODA:									66.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	66.560,00

	6711
	PRIHODI ZA FINANCIRANJE RASHODA POSLOVANJA
	66.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	66.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	54.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	54.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.


Ad 2.) Donošenje Plana malih komunalnih akcija Mjesnog odbora Petruševec.

		Predsjednik Vijeća, Kristijan Rašić  napominje da su dobili  materijale za donošenje Plana malih komunalnih akcija Mjesnog odbora Petruševec za 2025.
Otvara raspravu:
Nakon kratke rasprave Vijeće jednoglasno donosi

Plan malih komunalnih akcija
Mjesnog odbora Petruševec za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Petruševec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 54.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u

Ad 3.) Sportsko rekreativno društvo Petruševec-Žitnjak – zamolba za donacijom za Dane Sv. Vida.
	Predsjednik Vijeća, Kristijan Rašić ukazuje vijećnicima da su dobili zamolbu Sportskog društva Petruševec-Žitnjak za donacijom preko Plana potreba za Dane Svetog Vida u Petruševcu. Dani se održavaju u šestom mjesecu.
Otvara raspravu.
Nakon kratke rasprave vijećnici podržavaju zamolbu Sportskog društva Petruševec-Žitnjak i napominju da se Plan potreba napravi kao i prethodnih godina.

Ad 4.) Aktualna komunalna problematika.

	Predsjednik Vijeća, Kristijan Rašić napominje da bi trebalo postaviti prometno ogledalo u ulici I. Petruševec IV. odvojak kod kbr. 18 radi izlaska automobila iz ulice I. Petruševec IV. odvojak od 13-19.
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k
o postavi prometnog ogledala I. Petruševec IV. odvojak kod kbr. 18

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave prometnog ogledala na adresi I. Petruševec IV odvojak kod kbr. 18 radi izlaska automobila iz ulice I. Petruševec IV. odvojak od 13-19. 
· izvod iz geoportala u prilogu;
· ovaj zaključak dostavlja se Vijeću Gradske četvrti na postupanje.

	Predsjednik Vijeća, Kristijan Rašić napominje da bi također trebalo postaviti dvije table s nazivom ulica Radnička cesta 282N, 282C/2, 282A/1, 282A/2, 282B/1, 282I/1, 282J/1, 282G/1, 282F/1, 282F/2, 282E/1, 282D/1282C/1, 282P  i Radnička cesta 282O, 282M/1, 282M, 282M/2.
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k
o postavi table s nazivom imena ulica u ulici Radnička cesta

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave table s nazivom ulice I. Petruševec 282N, 282C/2, 282A/1, 282A/2, 282B/1, 282I/1, 282J/1, 282G/1, 282F/1, 282F/2, 282E/1, 282D/1282C/1, 282P i Radnička cesta  282O, 282M/1, 282M, 282M/2. 
· ovaj zaključak dostavlja se Vijeću Gradske četvrti na postupanje.

	Predsjednik Vijeća, Kristijan Rašić napominje da bi trebalo iscrtati pješačke prijelaze na cijelom području mjesnog odbora Petruševec.
Otvara raspravu.
Nakon kratke rasprave Vijeće jednoglasno donosi

Z a k l j u č a k
o iscrtavanju pješačkih prijelaza na području mjesnog odbora Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· iscrtavanja postojećih pješačkih prijelaza na području Mjesnog odbora Petruševec. 
· ovaj zaključak dostavlja se Vijeću Gradske četvrti na postupanje.

Ad 5.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Također izvještava da je postava nadstrešnica u fazi izrade. Napominje da su se predložile druge lokacije kako ne bi propala realizacija. Postavljaju se na ugibališta koja su bila predviđena za javni prijevoz.
Izvještava vijećnike da je zatraženo čišćenje glomaznog otpada u ulici Novi Petruševec kod kbr. 8.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/24-003/2351
[bookmark: _GoBack]URBROJ: 251-13-11-11/006-24-4
Zagreb, 27. studenoga 2024.

Predsjednik
Vijeća Mjesnog odbora
Petruševec
_______________________
 Kristijan Rašić
